Սեն-Ժոն Պերս

Ալեքսի Լեժե Սեն-Ժոն Պերս (, ), ֆրանսիացի բանաստեղծ, դիվանագետ։

1916 թվականից դիվանագիտական աշխատանք է կատարել։ 1940 թվականին պաշտոնազրկվել է և տարագրվել ԱՄՆ։ Էպիկականության, ազգային ավանդույթների նկատմամբ իր ձգտումով, արևելքի քաղաքակրթությունների մնայուն արժեքների հանդեպ իր հակումներով Սեն-Ժոն Պերսն առանձնահատուկ տեղ է գրավում արդի ֆրանսիական մշակույթի մեջ։ Բանաստեղծին խորթ է եղել մոդեռնիստական բարդացված պատկերավորությունը («Պատկերներ Կրուզոյի համար», 1909)։ Նրա չափածոն կառուցված է ֆրանսիական ավանդական տաղաչափության ոգով։ Սեն-Ժոն Պերսին հռչակ բերած «Անաբասիս» (1924) պոեմում գովերգված է բնության և հավերժական հոգևոր արժեքների աշխարհը, որը հակադրված է Երրորդ հանրապետության բուրժուական իրականությանը։ Իր հայրենասիրական բանաստեղծություններով («Տարագրություն», 1942, «Քամիներ», 1946) Սոն-Ժենտ Պերսին դարձել է դիմադրության շարժման ոգեշնչողներից մեկը։ Չնայած քաղաքական գաղափարների վերացականությանն ու բառապաշարի գրքայնությանը, Սեն-Ժոն Պերսին իր այդ շրջանի ստեղծագործությամբ դարձել է Ֆրանսիայի ազգային բանաստեղծ։ Հայրենիքի վեհության վերականգնման առաջադիմական գաղափարներն են արտահայտված «Կողմնորոշիչներ» (1957), «Ժամանակագրություն» (1960), «Թռչուններ» (1963) պոեմներում։ Նոբելյան մրցանակ (1960)։

Ծանոթագրություններ 

Ֆրանսիացի բանաստեղծներ
Դիվանագետներ այբբենական կարգով
Գրական կեղծանուններով հայտնի հեղինակներ
20-րդ դարի բանաստեղծներ
Հարվարդի համալսարանի դասախոսներ
Ֆրանսիացի նոբելյան մրցանակակիրներ
Ֆրանսիացի դիվանագետներ
Ֆրանսիացի թարգմանիչներ
Ֆրանսիացի գրողներ
Բանաստեղծներ այբբենական կարգով
Ֆրանսալեզու գրողներ
Ամերիկայի արվեստների և գիտությունների ակադեմիայի անդամներ
Արվեստի և գրականության ամերիկյան ակադեմիայի անդամներ
Ֆրանսիացի սոցիալիստներ
Ֆրանսիայի քաղաքական գործիչներ